CELEX: 62016CN0292
Language: hr
Date: 2016-05-25 00:00:00
Title: Predmet C-292/16: Zahtjev za prethodnu odluku koji je 25. svibnja 2016. uputio Helsingin hallinto-oikeus (Finska) – A Oy

25.7.2016   
            
            
               HR
            
            
               Službeni list Europske unije
            
            
               C 270/31
            
         Zahtjev za prethodnu odluku koji je 25. svibnja 2016. uputio Helsingin hallinto-oikeus (Finska) – A Oy
   (Predmet C-292/16)
   (2016/C 270/35)
   Jezik postupka: finski
   
      Sud koji je uputio zahtjev
   
   Helsingin hallinto-oikeus
   
      Stranke glavnog postupka
   
   
      Tužitelj: A Oy
   
      Tuženik: Veronsaajien oikeudenvalvontayksikkö
   
      Prethodna pitanja
   
   
               1.
            
            
               Protivi li se članku 49. UFEU-a finski propis u skladu s kojim se, u situaciji u kojoj tuzemno društvo prijenosom poslovanja raspolaže stalnom poslovnom jedinicom u drugoj državi članici Europske unije u korist društva sa sjedištem u toj državi članici u zamjenu za nove poslovne udjele, prijenos imovine oporezuje odmah u godini prijenosa, dok u odgovarajućoj tuzemnoj situaciji do oporezivanja dolazi tek u trenutku ostvarenja dobiti?
            
         
               2.
            
            
               Je li riječ o izravnoj ili neizravnoj diskriminaciji ako Finska oporezuje odmah u godini prijenosa poslovanja prije ostvarenja dobiti, a u tuzemnoj situaciji oporezuje tek u trenutku ostvarenja dobiti?
            
         
               3.
            
            
               Ako su odgovori na prvo i drugo pitanje potvrdni, može li se onda ograničenje slobode poslovnog nastana opravdati razlozima kao što su važan razlog u općem interesu ili očuvanje nacionalnih ovlasti oporezivanja? Je li zabranjeno ograničenje u skladu s načelom proporcionalnosti?